46. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 48516 της 10/31 Μαΐου 1977 (ΦΕΚ Β΄ 508) Περί συμπληρώσεως της 61912/1975 αποφάσεως του Υπουργού Εθνικής Παιδείας και Θρησκευμάτων. Έχοντας υπόψη: 1.Το άρθρ. 64 παρ. 14 του Ν.Δ. 576/77 «περί οργανώσεως και διοικήσεως της Μέσης και Ανωτέρας Τεχνικής και Επαγγελματικής Εκπαιδεύσεως». 2.Την 61912/75 Υπουργική απόφαση, «περί εισιτηρίων εξετάσεων και εισαγωγής πτυχιούχων Μέσων Επαγγελματικών Σχολών εις τα ΚΑΤΕΕ και τας λοιπάς Δημοσίας Ανωτέρας Σχολάς». 3.Την 38375/16-4-77 Υπουργική απόφαση, «περί καθορισμού του αριθμού εισακτέων εις τα Τμήματα των Σχολών των ΚΑΤΕΕ και των λοιπών Ανωτέρων Δημοσίων Τεχνικών Σχολών και της αναλογίας των εισακτέων εξ αποφοίτων Μέσων Επαγγελματικών Σχολών, αποφασίζουμε: Συμπληρώνουμε την 61912/1975 (ΦΕΚ 718 τ.Β΄) απόφασή μας, «περί εισιτηρίων εξετάσεων και εισαγωγής πτυχιούχων Μέσων Επαγγελματικών Σχολών στα ΚΑΤΕΕ και τις λοιπές Δημόσιες Ανώτερες Σχολές», και ορίζουμε, ότι στα Τμήματα των ειδικοτήτων, α)Βιβλιοθηκονομίας, β)Διακοσμητών και γ)Γραφιστών, δύνανται να εγγραφούν κατόπιν εξετάσεων οι πτυχιούχοι Μέσων Τεχνικών ή Επαγγελματικών Σχολών, ως ακολούθως: 1.Στο Τμήμα Βιβλιοθηκονομίας, οι πτυχιούχοι Μέσων Επαγγελματικών Σχολών, βοηθών Βιβλιοθηκονομίας. 2.Στο τμήμα Διακοσμητών, οι πτυχιούχοι Μέσων Επαγγελματικών Σχολών Διακοσμητών και Διακοσμήσεως εσωτερικού χώρου. 3.Στο Τμήμα Γραφιστών, οι πτυχιούχοι Μέσων Τεχνικών Σχολών, βοηθών Γραφικών Τεχνών. Η απόφαση αυτή να δημοσιευθεί στην Εφημερίδα της Κυβερνήσεως. 